-Ժողովրդագրական վիճակի մտահոգիչ լինելը ակնհայտ է, և դրա վրա ազդում են բազմաթիվ գործոններ: Այս փոփոխությունը մի փոքր քայլ է ՝սատար կանգնելու ընտանիքներին, որտեղ ծնվում է երկրորդ երեխա, և անգամ վիճակագրությունն է հուշում, որ այս մասով մենք վերջին տարիներին ունենք անկում: Հատկանշական է, որ 2009թ-ից, երբ առաջին ու երկրորդ երեխայի համար նպաստը բարձրացվեց 35-50 հազարի, առաջին երեխաների թիվը նվազեց, իսկ երկրորդինը, հակառակը՝, ավելացավ։ Սա նշանակում է, որ այս թվի բարձրացմանը դրական առումով արձագանքեց երկրորդ երեխայի գործոնը։ Միևնույն ժամանակ, չենք ակնկալում, որ այս փոփոխություններն էականորեն կփոխեն ժողովրդագրական վիճակը։ Մենք սա դիտարկում ենք որպես հաղորդագրություն մեր հասարակությանն առ այն, որ երկրորդ երեխայի ծնունդն այլևս ռազմավարական նշանակություն ունի մեր պետության համար, քանի որ վերջին մի քանի տարիների վիճակագրությունը հուսադրող չէ, շարունակաբար ծնվում է 1.7 երեխա։ Ցուցանիշ, որը խիստ մտահոգիչ է։ Այս ոլորտում անհրաժեշտ են համապարփակ լուծումներ և շարունակական բարեփոխումներ, որոնց ուղղությամբ էլ շարժվում ենք։